open-index/open-wikipedia-markdown huggingface dataset:
Elektroindustriālā mūzika

**Elektroindustriālā mūzika** () ir mūzikas žanrs, kas radies no EBM 20. gadsimta 80. gadu beigās un 90. gadu sākumā.

Elektroindustriālā mūzika atšķiras no EBM ar to, ka šim žanram ir dziļāka, slāņaināka un komplicētāka skaņa, bet EBM ir vienkāršāka dziesmu struktūra un tīrāka dziesmu izstrāde.
Pēc tam, kad EBM kustība 20. gadsimta 90. gadu sākumā lēnām saruka, elektroindustriālā mūzika arvien vairāk palielināja savu popularitāti uz starptautiskās klubu skatuves. Pretstatā parastajam EBM, elektroindustriālās mūzikas grupas izmanto spalgākus ritmus, griezīgu, distorsētu vai dažādi digitalizētu vokālu. Atšķirībā no industriālā roka, elektroindustriālās mūzikas izpildītāji izmanto salīdzinoši maz ģitāru mūzikas vai arī neizmanto nemaz. Liriskais saturs bieži satur distopisko tēmu spēcīgu ietekmi.
Teoloģija

thumb|300px|Teologs
**Teoloģija** ( (*theos*) — 'Dievs' un *λόγος* (*logos*) — 'mācība') ir kādas reliģijas doktrīnu kopums. Teoloģija iespējama tikai teismā. Tiek mācīta dažādu iemeslu dēļ. Daži to apgūst, lai labāk izprastu savu reliģiju, savukārt citi noskaidro atšķirības starp dažādām reliģijām.

Sākotnēji ar terminu "teoloģija" apzīmēja tikai mācību, kurā tika pētīta kristietība. Tikai laika gaitā šī mācība pievērsās arī citām reliģijām. Ir cilvēki, kuri uzskata, ka nevienam nav tiesību pētīt Dievu, tas ir, ir cilvēki, kuri vēršas pret teoloģiju.

Cilvēki, kuri ir saistīti ar teoloģiju, tiek saukti par **teologiem**.

## Vēsture
Teoloģijas pirmsākumi meklējami senajā Grieķijā, kur jēdziens *theología* (θεολογία) sākotnēji apzīmēja stāstus un diskursus par dieviem, kas tika ietverti mitoloģiskos un poētiskos tekstos, piemēram, Hēsioda „Teogonijā” un Homēra eposos. Klasiskās filozofijas laikmetā jēdziens ieguva filozofisku nozīmi — piemēram, Aristotelis to lietoja, raksturojot pirmo filozofiju, kas pēta nemainīgo, dievišķo principu. Šī agrīnā izpratne vēlāk ietekmēja hellēnistisko un kristīgo domāšanu, kļūstot par pamatu sistemātiskai refleksijai par dievišķo.

Kristīgajā tradīcijā teoloģija ieguva doktrinālu un racionālu formu pēc tam, kad ticība un filozofija tika savienotas ar antikās domas mantojumu. Agrīnie kristīgie autori, piemēram, Origens, Augustīns un Akvīnas Toms, centās saskaņot atklāsmi ar saprātu, attīstot teoloģiju kā akadēmisku disciplīnu. Viduslaikos tā kļuva par universitāšu centrālo mācību jomu, īpaši Parīzes, Oksfordas un Boloņas skolās, kur tika izveidoti sistemātiskas teoloģijas modeļi (piemēram, „*Summa Theologiae*”). Šajā laikā teoloģija tika uzskatīta par zinātņu virsotni, jo tā tiecās uz vispārīgu patiesības izpratni, aptverot gan metafiziku, gan ētiku, gan antropoloģiju.

Kristīgajā pasaulē izveidojās vairāki teoloģiskie virzieni un apakšnozares, kas atspoguļoja dažādus pētnieciskos aspektus: dogmatiskā teoloģija analizē ticības pamatmācības un baznīcas dogmas; morālteoloģija pēta ētiskos principus, kas izriet no kristīgās ticības; bibliskā teoloģija koncentrējas uz Svēto Rakstu saturu, hermeneitiku un ekseģēzi; praktiskā teoloģija aplūko garīgo dzīvi, liturģiju, pastorālo darbu un reliģijas sociālo dimensiju.

Līdzīgas konceptuālas sistēmas pastāv arī citās reliģijās: islāma teoloģijā (kalāms) analizē ticības principus, Dieva īpašības un brīvās gribas problēmu; jūdaisma teoloģijā tiek pētītas Toras interpretācijas tradīcijas un Dieva attiecības ar Izraēla tautu; hinduistu un budistu filozofiskajās skolās tiek aplūkota dievišķības, apziņas un kosmiskās kārtības daba, nereti bez personificēta Dieva jēdziena.

Mūsdienās teoloģija tiek pētīta starpdisciplināri, apvienojot filozofijas, vēstures, socioloģijas, lingvistikas un kultūras studiju pieejas.

## Ārējās saites
Blitz (albums)

***Blitz*** ir industriālā roka grupas KMFDM septiņpadsmitais studijas albums. *Blitz* tika izdots . Tas turpina grupas iesākto tradīciju — saukt savus studijas albumus nosaukumos, kas sastāv no pieciem burtiem, ko grupa pārtrauca ar 2005. gada albumu *[[Hau Ruck]]*.

## Dziesmu saraksts

# "(Symbol)" (4:04)
# "Bait & Switch" (5:56)
# "Davai" (4:30)
# "Never Say Never" (4:19)
# "Potz Blitz!" (4:23)
# "People of the Lie" (4:53)
# "Being Boiled" (4:07) (The Human League dziesmas kaverversija)
# "Strut" (5:30)
# "Bitches" (4:23)
# "Me & My Gun" (3:30)
# "Take'm Out" (6:51)

### Papildu dziesmas

# "Bait & Switch (All 4 One Mix)" (4:21)
# "Davai (Bloody Fog Mix)" (4:46)

## Ārējās saites
* KMFDM DØTKØM Dziesmu vārdi grupas oficiālajā mājaslapā
* Discogs.com informācija
Valkas pamatskola

250px|thumb|Valkas pamatskola 2010. gadā

**Valkas pamatskola** ir pamatizglītības iestāde Valkā, Ausekļa ielā 5. Valkas pamatskolā ir iespējams apgūt izglītību no 1.—9. klasei. 

Skolas ēka uzcelta 1975. gadā, tomēr līdz 2003. gada 1. jūlijam tajā darbojās Valkas 2. vidusskola, līdz notika reorganizācija un ēkā darbu uzsāka Valkas pamatskola. 2010./2011.mācību gadā skolā mācījās 444 skolēni.

## Vadība
Klermonferāna

**Klermonferāna** (, ) ir  pilsēta Francijas vidienē, Overņas-Ronas-Alpu reģionā, Pijdedomas departamenta administratīvais centrs.

Pilsētā dibināts uzņēmums *[[Michelin]]* un šeit joprojām atrodas tā galvenā mītne.

## Izglītība
* ESC Clermont Business School

## Atsauces

## Ārējās saites

* Oficiālā tīmekļa vietne
Poliginija

**Poliginija** ( *(polygynia)*, no *πολύ- (poly-)* — 'daudz' un γυνή (gyne) — 'sieva, sieviete') jeb **daudzsievība** ir laulības paveids, kur vīrietim vienlaikus ir vairākas sievas. Mūsdienās sastopama dažām musulmaņu tautām (sk. arī harēms). Saskaņā ar Korānu musulmanim drīkst būt līdz 4 likumīgām sievām, tomēr vairumā musulmaņu valstu daudzsievība ir ierobežota.

Sociālantropologi izšķir sororālo un nesororālo poliginiju. Sororālajā poliginijā visas viena vīrieša sievas savā starpā ir māsas, nesororālajā — nav. Sororālās poliginiskās ģimenes ir daudz stabilākas, jo nav asas sāncensības starp sievām.

Lielākajā daļā valstu daudzsievība ir aizliegta.

## Skatīt arī
* Poligāmija
* Poliandrija

## Ārējās saites
Pilsētu blūzs

**Pilsētu blūzs** (). Kultūrvēsturiskā jēgā tas ir "urbānismu" blūzs, kas sākās no pirmā elektroģitārisma žanra. Visaugstāko attīstības punktu tas sasniedza daiļradē B. B. Kinga Čikāgas muzikantu "West Side Sound" skolas, britu blūza 1960. gados.

## Galvenie pārstāvji

* Lonnie Johnson
* Leroy Carr
* Scrapper Blackwell
Krokodilu salas

**Krokodilu salas** () ir nelielu salu grupa Austrālijas ziemeļu daļā, Ziemeļu teritorijā, Arnemlendas piekrastē. Tās 16. gadsimtā atklāja nīderlandieši un nosauca par *Cocodrils Eÿlandt*. Mūsdienās, lai šīs salas apmeklētu, jāsaņem salu pārvaldes atļauja.

## Skatīt arī
* Austrālijas salu uzskaitījums

## Ārējās saites
* Krokodilu salu karte
Gerhards Šrēders

**Gerhards Frics Kurts Šrēders** (; dzimis ) ir vācu politiķis, no 1998. līdz 2005. gadam bija Vācijas kanclers. Viņš ir Vācijas Sociāldemokrātiskās partijas biedrs, vadīja koalīcijas valdību, kurā bija arī Apvienība 90./Zaļie. Pirms Šrēders pilnībā pievērsās politikai, viņš bija jurists. Pirms kļūšanas par kancleru viņš bija Lejassaksijas ministru prezidents. 2005. gadā federālajās vēlēšanās viņa partija zaudēja, un pēc trim nedēļām kanclera krēslā sēdās Angela Merkele.

Pēc kanclera amata atstāšanas Šrēders sadarbojās un ieņēma vadošus amatus a/s *[[Nord Stream]]*, kā arī Krievijas valsts kompānijās *[[Rosneft]]* un *[[Gazprom]]*.

## Atsauces

## Ārējās saites

 
* Gerharda Šrēdera Facebook lapa
Dzīvība

250px|thumbnail|Dzīvība uz klints
**Dzīvība** ir matērijas eksistences forma, kam raksturīga īpaša vielas struktūra, vielu un enerģijas apmaiņa ar vidi, vairošanās, adaptācijas un pilnveidošanās spēja. Dzīvība ir īpašība, kura atšķir priekšmetus no dzīvās dabas. Nāve ir dzīvības beigas, pēc tās iestāšanās organisms kļūst nedzīvs. Ar dzīvības pētīšanu nodarbojas bioloģija. Savukārt ar dzīvības definēšanas jautājumiem nodarbojas filozofija.

## Dzīvības izcelsme
Ir atrastas liecības, ka dzīvība uz Zemes eksistē 3,7 miljardus gadu (Zemes vecums ir aptuveni 4,54 miljardi gadu). Senāko fosiliju vecums ir aptuveni 3,4 miljardi gadu. Sākotnēji tie bija primitīvi organismi. Pirmie eikarioti (organismi, kas sastāv no šūnām, kurām ir morfoloģiski labi izveidoti kodoli un dažādi organoīdi) parādījās pirms aptuveni 2,3 miljardiem gadu. Evolūcijas rezultātā dzīvības formas attīstījās. Pirmie daudzšūnu organismi parādījās pirms 1,5 miljardiem gadu, bet pirmie dzīvnieki tikai pirms 800 miljoniem gadu. Pirmie cilvēki radās pirms 2 miljoniem gadu.

## Dzīvības iedalījums

Dzīvība uz Zemes tiek iedalīta vairākās grupās. Augstākā taksonomiskā vienība ir impērija. Tādas ir tikai divas: prokarioti, kas vēl sīkāk dalās baktērijās un arhejos, un eikarioti. Pie eikariotiem pieder dzīvnieki, augi, sēnes un protisti. Savukārt par vīrusiem zinātniekiem nav vienprātības, vai tie ir dzīvi organismi. Šūnu teorija nosaka, ka dzīvu organismu uzbūves pamatvienība ir šūna, bet vīrusus veido tikai nukleīnskābes fragments un olbaltumvielu apvalks.

## Ārpuszemes dzīvība

Dzīvību, kas attīstījusies ārpus Zemes, sauc par ārpuszemes dzīvību. Ar tās pētīšanu nodarbojas astrobioloģijas speciālisti. Ārpuszemes dzīvības un ārpuszemes civilizāciju eksistence mūsdienās nav zinātniski pierādīta un šis jēdziens tiek izmantots galvenokārt zinātniskajā fantastikā un ufoloģijas teorijās.

Ārpuszemes dzīvības ideja parādījusies jau pitagoriešu mācībā par dvēseļu ceļošanu no vienas apdzīvotas pasaules uz otru. 16. gadsimtā domu, ka zvaigznes ir tādas pašas Saules, ap kurām riņķo planētas, uz kurām var būt dzīvība, izteicis Džordāno Bruno, pamatojoties uz pitagoriešu un neoplatonisma idejām.

## Nāve

Kad organismā vairs nevar normāli funkcionēt dzīvībai nepieciešami procesi, iestājas nāve, un organisms sāk sairt. Nāves iemesls var būt ne tikai organisma novecošana, bet to var izraisīt arī slimības, nepietiekams uzturs, slepkavības, nelaimes gadījumi, pašnāvība, gaļēdāju uzbrukums un citi iemesli.

## Atsauces

## Ārējās saites

*
Beletāža

**Beletāža** ( — 'skaists stāvs') var būt:
* teātrī — pirmais balkons (virs partera) skatītāju zālē;
* arhitektūrā dzīvojamā nama galvenais stāvs ar glītāku apdari un nedaudz augstākiem griestiem (parasti otrais stāvs).
Balkons

[thumb|200px|[Rome un Džuljeta|Džuljetas balkons Veronā]]
**Balkons** (,  vai senaugšvācu: *balcho*; no  — 'sija') arhitektūrā ir platformas veids, kura atrodas pie sienas. Balkons ir izvirzīts uz āru un tas ir aprīkots ar margām. Nereti balkoni balstās arī uz kolonnām. Dažkārt balkoni tiek pielāgoti ceremoniju vajadzībām, piemēram, Romā esošajā Svētā Pētera bazilikā, kur uz balkona pēc konklāva iznāk jaunievēlētais pāvests un dod savu svētību.

Teātrī balkons ir skatītāju vietas paaugstinātā izbūvē virs partera.

## Ārējās saites
Japānas ūdrs

**Japānas ūdrs** (*Lutra nippon*) ir sermuļu dzimtas (*Mustelidae*) daļēji ūdenī dzīvojošs plēsējs, kas pieder Eirāzijas ūdru ģintij (*Lutra*). Kopš 1989. gada Japānas zinātnieki, veicot DNS pētījumus, Japānas ūdru ir izdalījuši kā atsevišķu sugu. Japānas ūdra DNS tika salīdzināts ar ūdriem no Latvijas un Ķīnas. Līdz tam un joprojām daudzos informācijas avotos tas tiek klasificēts kā Eirāzijas ūdra (*Lutra lutra*) pasuga.

Kādreiz Japānas ūdrs apdzīvoja visu Japānas salu arhipelāgu saldūdens tilpju krastos. Cilvēkiem ieņemot ūdra dzīves telpu, to intensīvi medījot, kažokādu ieguvei un aknu izmantošanai tautas medicīnā, ūdrs izzuda no Japānas ainavas. Mūsdienās tas iespējams nelielā skaitā ir sastopams vairs tikai Šikoku salā. Lai arī 1965. gadā Japānas ūdrs tika pasludināts par Japānas lepnumu, tas pēdējo reizi savvaļā novērots 1979. gadā, lai gan daudzi cer, ka tas joprojām dzīvo Šikoku salā.

## Izskats un īpašības
Japānas ūdra ķermenis ir 65—80 cm garš. Tāpat kā visiem ūdriem tas ir slaids, garš, cilindrveidīgs, ar īsām, spēcīgām kājām. Ķepām ir asi nagi un peldplēves. Aste gara, bieza, konusveidīga. Kažoks Japānas ūdram ir tumši brūns, ar gaiši brūnu pavēderi. 

Japānas ūdrs ir aktīvs nakts laikā. Tas medī zivis, garneles un krabjus. Nakts laikā medījot ūdrs nostaigā apmēram 10 km distanci gar upju vai jūras krastiem.

## Atsauces

## Ārējās saites
* Extinction of the Japanese otter
Lisabonas līgums

[thumb|[Eiropas Savienība 2007. gadā]]
thumb|Lisabonas līguma parakstītāji
**Lisabonas līgums** (zināms arī kā **Reformu līgums**) ir starptautiska vienošanās, kuru parakstīja  Lisabonā ar mērķi mainīt Eiropas Savienības (ES) pārvaldes kārtību. Līgumu ratificēja visas Eiropas Savienības dalībvalstis un tas stājās spēkā 2009. gada 1. decembrī. Tas papildināja Līgumu par Eiropas Savienību (TEU, *Maastricht*; 1992) un Eiropas Kopienas izveides līgumu (TEC, *Rome*; 1957). Procesa gaitā TEC tika pārsaukts par Līgumu par Eiropas Savienības darbību (LESD, , TFEU).

## Skatīt arī
* Amsterdamas līgums
* Māstrihtas līgums
Halls

**Halls** var būt personas uzvārds:
* Bobijs Halls (*Bobby Hull*), kanādiešu hokejists;
* Brets Halls (*Brett Hull*), kanādiešu hokejists;
* Deniss Halls (*Dennis "William" Hull*), kanādiešu hokejists;
* Kordels Halls (*Cordell Hull*), ASV politiķis.

## Skatīt arī
* Hols
* Halss
* *[[Hull]]*
Sumatras ūdrs

**Sumatras ūdrs** (*Lutra sumatrana*) ir sermuļu dzimtas (*Mustelidae*) daļēji ūdenī dzīvojošs plēsējs, kas pieder Eirāzijas ūdru ģintij (*Lutra*). Tā ir endēmiska Dienvidaustrumāzijas ūdru suga.

Sumatras ūdrs ir viena no retākajām ūdru sugām. 1998. gadā Sumatras ūdrs tika pasludināts par izmirušu sugu, tomēr 2005. gadā tika atklātas nelielas ūdru populācijas Vjetnamā, Taizemē, Kambodžā un Sumatrā. Āzijā dzīvo arī Eirāzijas ūdri (*Lutra lutra*), kas ir daudz izplatītāki par Sumatras ūdru. Sumatras ūdru no Eirāzijas ūdra var atšķirt galvenokārt pēc deguna, kas atšķirībā no Eirāzijas ūdra ir ar apmatojumu. Tādēļ šo sugu sauc arī par **matainā deguna ūdru**.

## Izskats un īpašības
Sumatras ūdra ķermenis kopā ar asti ir 1,3 m garš, astes garums 36—51 cm, svars apmēram 7 kg. Tas ārēji atgādina Eirāzijas ūdru, tikai tā deguns ir ar apmatojumu. Ķermenis kā visiem ūdriem ir slaids, garš un cilindrveidīgs, ar īsām, spēcīgām kājām, ķepas ar peldpleznām un gariem nagiem. Sumatras ūdra aste ir nedaudz saplacinātas formas, šķērsgriezumā tā ir ovāla. Kažoka krāsa ir tumši brūna, izņemot lūpas, zodu un pakakli, kas ir gandrīz balti. Kažoka apmatojums ir īss un biezs. Galvas forma tāpat kā pārējiem ūdriem Eirāzijas ūdru ģintī ir saplacināta.

Sumatras ūdri ir gan vientuļnieki, gan arī tie dzīvo nelielās grupās, līdz 4 ūdriem. Tie dzīvo upju un jūru krastos. Medī zivis un vēžveidīgos.

## Atsauces

## Ārējās saites
* Hairy-nosed otter gets new home 
* Hairy Nosed Otter
* A New Home and Buddhist Blessing for a Rare Hairy Nosed Otter
* Sumatras ūdra foto
* World's only captive hairy-nosed otter gets new home
Īsspalvainie ūdri

Īsspalvainie ūdri (*Lutrogale*) ir viena no sermuļu dzimtas (*Mustelidae*) ģintīm. Tajā ir tikai viena mūsdienās dzīvojoša suga — īsspalvainais ūdrs (*Lutrogale perspicillata*) un divas izmirušas sugas. Javas ūdrs un Krētas ūdrs ir aizvēsturiskas īsspalvaino ūdru sugas, kuru fosilijas ir atrastas attiecīgi Javas un Krētas salās. 

## Sistemātika
* **Īsspalvaino ūdru ģints** (*Lutrogal*e)
** Īsspalvainais ūdrs (*Lutrogale perspicillata*)
** † Javas ūdrs (*Lutrogale palaeoleptonyx*)
** † Krētas ūdrs (*Lutrogale cretensis*)

## Atsauces
Other Voices

**Other Voices** ir amerikāņu rokgrupas *[[The Doors]]* septītais albums. Tas ir pirmais, kas ierakstīts un izdots pēc solista Džima Morisona nāves.

Albums tika ierakstīts no 1971. gada jūnija līdz augustam un tika izdots . Ierakstu sesijas sākās Morisonam atpūšoties Francijā. Taustiņinstrumentālists Rejs Manzareks apgalvo, ka vairākas dziesmas tika izmēģinātas kopā ar Morisonu.

Albumu iedziedāja Manzareks un ģitārists Robijs Krīgers.

## Dziesmu saraksts
Eiritmija (alternatīvā medicīna)

**Eiritmija** ( - saskanīgums) ir enerģētiskās medicīnas ārstniecības veids - kustību aktīvā metode, kuru radīja, apvienojot kustību ar skaņas izdvešanu, izkliegšanu, izrunu, izdziedāšanu. Tās izveidotājs ir okultists un antropozofs Rūdolfs Šteiners.

## Ārējās saites
* Skaisto kustību māksla eiritmija
2009. gada Abū Dabī Grand Prix

**2009. gada Abū Dabī ''Grand Prix*** bija [[Formula 1]] *Grand Prix* izcīņa, kura norisinās no  līdz  [[Jasmarinas trase|Jasmarinas sacīkšu trasē]]. Tā bija . gada sezonas pēdējā sacīkste.

== Kvalifikācija ==
=== Rezultāti ===
:*Piezīme.* Formulām, kuras ir aprīkotas ar [[KERS]] sistēmu, pievienots simbols "‡". "SV" nozīmē starta vieta.


*  [[Heiki Kovalainens]] saņēma 5 vietu sodu par [[pārnesumkārba]]s maiņu.

== Sacīkste ==
=== Rezultāti ===
:*Piezīme.'' Formulām, kuras ir aprīkotas ar KERS sistēmu, pievienots simbols "‡". "SV" nozīmē starta vieta.

## Ārējās saites
* F1 oficiālā mājaslapa
Zaks un Miri taisa porno

**"Zaks un Miri taisa porno"** () ir 2008. gada ASV kinokomēdija, kuras režisors un scenārija autors ir Kevins Smits. Galvenās lomas filmā atveido Sets Rogens (Zaks) un Elizabete Benksa (Miri). Filmas pirmizrāde notika  ASV. Šī ir pirmā Kevina Smita filma, kas nav filmēta Ņūdžersijā.

## Atsauces

## Ārējās saites
*
Marija Stepanova

**Marija Stepanova** (, dzimusi  Šekovskā, Krievijā) ir krievu basketboliste, spēlē centra pozīcijā, Krievijas sieviešu basketbola valstsvienības dalībniece, 2005., 2006. un 2008 gada Eiropas labākā basketboliste.

## Sasniegumi
### Izlase
* Olimpiskās spēles:
** Bronzas medaļa: 2004, 2008
** Citas vietas: 1996 - 5. vieta, 2000 - 6. vieta
* Pasaules čempionāts:
** Sudraba medaļa: 1996, 2006
* Eiropas čempionāts:
** Zelta medaļa: 2003, 2007, 2011
** Sudraba medaļa: 2001, 2005, 2009
** Bronzas medaļa: 1999
** Citas vietas: 1997 - 6. vieta

## Ārējās saites

* FIBA Europe.com profils
Krievijas sieviešu basketbola izlase

**Krievijas sieviešu basketbola izlase** ir komanda, kas pārstāv Krieviju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts. Izlases lielākais panākums ir bronza 2004. un 2008. gada Olimpiskajās spēlēs, kā arī uzvara trijos Eiropas čempionātos.

Pašlaik (2012. gada jūlijs) Krievijas izlase FIBA Pasaules izlašu rangā ieņem dalītu 2. vietu.

## Sasniegumi

## Atsauces

## Ārējās saites
* Krievijas basketbola federācija
Temza

**Temza** () ir upe Apvienotajā Karalistē, lielākā upe Anglijā, kas tek cauri Anglijas dienvidiem. Plašāk zināma tādēļ, ka tek cauri Londonai. Upe tek cauri arī Oksfordai, Redingai, Vindzorai un  Ričmondai.  Temza sākas Glosteršīrā 110 metru virs jūras līmeņa, pēc 346 kilometriem ietek Ziemeļjūrā, veidojot estuāru.

## Pilsētas Temzas krastos
* Lečleida 
* Oksforda
* Ebingdona pie Temzas
* Redinga 
* Henli pie Temzas 
* Mārlova
* Meidenheda
* Vindzora
* Steinsa pie Temzas
* Voltona pie Temzas 
* Londona
* Dārtforda
* Sautendonsī

## Ārējās saites

* Ceļvedis par Temzu
2007. gada Eiropas čempionāts basketbolā sievietēm

**[[2007. gads|2007]]. gada [[Eiropas čempionāts basketbolā sievietēm]]** (EuroBasket Women 2007) bija 31. kontinenta čempionāts, kas norisinājās Itālijā no 2007. gada  līdz . Čempionāts tika rīkots vienlaicīgi četrās Itālijas pilsētās - Vasto, Lanciānā, Kjetī un Ortonā. Čempionātu organizē FIBA Europe. Čempionātā uzvarēja Krievijas izlase, kura finālā uzvarēja Spānijas izlasi. Mazajā finālā Baltkrievijas izlase uzvarēja Latvijas izlasi. Spānijas izlases līdere Amaja Valdemoro tika atzīta par visa turnīra vērtīgāko spēlētāju. Šis turnīrs ir kvalifikācijas turnīrs 2008. gada Pekinas Olimpiskajām Spēlēm.

Eiropas čempionātā piedalījās 16 Eiropas sieviešu basketbola valstsvienības.

## Vietu sadalījums

|-
|||align=left|||9||8||1||641||512||+129||**17**
|-
|||align=left|||9||7||2||621||551||+70||**16**
|-
|||align=left|||9||5||4||609||586||+23||**14**
|-
|4.||align=left|||9||6||3||564||565||–1||**15**
|-
|colspan=10 height=1px bgcolor=lightgrey|
|-
|5.||align=left|||9||7||2||639||496||+143||**16**
|-
|6.||align=left|||9||4||5||550||620||–70||**13**
|-
|7.||align=left|||9||5||4||599||591||+8||**14**
|-
|8.||align=left|||9||4||5||564||549||+15||**13**
|-
|colspan=10 height=1px bgcolor=lightgrey|
|-bgcolor=ccccff
|9.||align=left|||6||2||4||347||367||–20||**8**
|-
|9.||align=left|||6||2||4||394||432||–38||**8**
|-
|11.||align=left|||6||2||4||359||393||–34||**8**
|-
|11.||align=left|||6||2||4||387||425||–38||**8**
|-
|colspan=10 height=1px bgcolor=lightgrey|
|-
|13.||align=left|||3||0||3||199||226||–27||**3**
|-
|13.||align=left|||3||0||3||174||222||–48||**3**
|-
|13.||align=left|||3||0||3||188||243||–55||**3**
|-
|13.||align=left|||3||0||3||152||209||–57||**3**
|}

### Olimpisko spēļu kvalifikācija
Pekinas Olimpiskajām spēlēm, kuras notika Ķīnā, kvalificējās Krievijas izlase.

Papildus kvalifikācijas turnīrā spēlē:
* 
* 
* 
* 

## Čempiones

## Simboliskā izlase
*  Amaja Valdemoro (Spānija)
*  Anete Jēkabsone-Žogota (Latvija)
*  Natālija Marčanka (Baltkrievija)
*  Marija Stepanova (Krievija)
*  Olga Artešina (Krievija)

## Skatīt arī
* 2007. gada Eiropas čempionāts basketbolā

## Ārējās saites
* FIBA Europe profils 
* ''Todor66'' profils 
* EuroBasket Women 2007
Inguna Jansone

**Inguna Jansone** (dzimusi , mirusi ) bija latviešu dzejniece un tulkotāja.

## Biogrāfija
Inguna Jansone publicējās galvenokārt 20. gs. 90. gados.

Dzejot I. Jansone sākusi 17 gadu vecumā. Dzīves laikā viņai iznāca divi dzejoļu krājumi — "Sikspārņa sindroms" (1993) un "Šampūns ar balzamu" (1998). Pēc tiem viņa galvenokārt pievērsās tulkošanai, jaunu dzejoļu publikāciju nebija līdz pat viņas nāvei.

2007. gadā dzejniecei progresēja vēzis, ar kuru viņa nodzīvoja gandrīz gadu. Pēc ilgas pretošanās, 2008. gada rudenī viņa tika aizvesta pie ārsta, kur tika konstatēta ielaista plakanšūna, ļaundabīgs audzējs, kas visbiežāk saistās ar ādas saslimšanu, bet I. Jansonei skāra galvu.

Dzejniece rakstīja par sevi un citiem *sap.lv*, ar iesauku *Garāmskrienošais Susurs*, kā arī deva padomus citiem. Kopš vēzis skāra acis un Inguna Jansone zaudēja redzi, viņas vietā sāka rakstīt viņas vīrs Andris Akmentiņš.

Viņa bija Latvijas Rakstnieku savienības biedre. 1998. gadā saņēmusi Annas Dagdas prēmiju par krājuma "Šampūns ar balzamu" manuskriptu. 2003. gadā Jura Kronberga atdzejojumā iznāca viņas dzejas izlase zviedru valodā.

Inguna Jansone mira 2009. gada 20. jūnija rītā savās mājās. Viņa tika apbedīta 27. jūnijā.

## Bibliogrāfija
* *Sikspārņa sindroms*. Rīga: Garā pupa, 1993.
* *Šampūns ar balzamu*. Rīga: Karogs, 1998.
* *Fladdermussyndromet* [atdz. J. Kronbergs]. Tollarpa: Ariel Skrifter, 2003.
* *In jan* [dzejas izlase; sast. Andris Akmentiņš]. Rīga: Kaza, 2009.

## Atsauces
Žoržs Pompidū

**Žoržs Žans Raimonds Pompidū** (), dzimis , miris ) bija Francijas politiķis. No 1962. līdz 1968. gadam bija premjerministrs Šarla de Golla vadītajā valstī. Pēc de Golla negaidītās atkāpšanās no amata, uzvarēja 1969. gada prezidenta vēlēšanās un saglabāja amatu līdz savai nāvei 1974. gadā.

Laiks, kad Pompidū bija premjerministrs un prezidents, iezīmējās ar Francijas ekonomikas atveseļošanos un tehnisko modernizāciju, kā arī ar turpmāko attīstību Eiropas struktūrās. Pompidū bija arī literatūras kritiķis, pedagogs, kā arī mākslas lietpratējs. Viņa vārdā ir nosaukts modernās mākslas muzejs Parīzē — Žorža Pompidū centrs.

## Atsauces

## Ārējās saites

* Žorža Pompidū institūta mājaslapa
Ford C-MAX

2003. gada C-Max|thumb|300px
**Ford C-Max** jeb **Ford C-MAX** ir ASV kompānijas Ford kompakts MPV. To sāka ražot 2003. gadā Eiropas tirgum. 2006. gadā *C-Max* piedzīvoja pirmo "feisliftu" un plānots, ka 2010. gadā iznāks *C-Max* otrā paaudze.

## Ārējās saites

* Ford C-Max īpašnieku klubs
.de

**.de** ir Vācijas Interneta augstākā līmeņa domēns (ccTLD). Šo domēnu administrē Denic.

Domēna vārds ir izveidots no vāciskā Vācijas nosaukuma (*Deutschland*). Pirms 1989. gada Austrumvācija izmantoja domēna vārdu .dd, jo tai tika piešķirts šāds valsts kods pēc ISO 3166-1 standarta. Tomēr šis augstākā līmeņa domēns netika plaši izmantots.

*.de* pašlaik ir otrs populārākais valsts augstākā līmeņa domēns pēc .cn un trešais populārākais starp visiem augstākā līmeņa domēniem pēc .com un .cn.
Pirmā iestāde, kas reģistrēja *.de* domēnus bija Dortmundes Tehniskās universitātes Datorzinātņu fakultāte. *uni-dortmund.de* bija viens no pirmajiem *.de* domēniem.
Kopš  ir iespējams reģistrēt viena un divu burtu domēnus, kā arī domēnus, kuri sastāv tikai no cipariem. Ir iespējams reģistrēt internacionalizētus domēna vārdus ar vācu valodas diakritiskajām zīmēm (ä,ö,ü). Simbolu ß esošā tīkla infrastruktūra pārveidos par *ss*.

Daudzās Romāņu valodās, piemēram, spāņu, franču, rumāņu un portugāļu valodā "*de*" izsaka lietvārda ģenitīva formu. Šī īpašība tiek izmantota domēnu vārdu spēlēs, piemēram, *elforo.de/wikipedia* nozīmē Vikipēdijas forums.
 
## Piezīmes un atsauces

## Ārējās saites
* IANA .de whois informācija 
* denic.de Domēna vārdu reģistrators
* .DE domēni ar IP adresēm
HRT F1

***HRT Formula One team*** (pirms tam arī: *Hispania Racing F1 Team*) bija Spānijas Formula 1 autosacīkšu komanda. Tā debitēja . gadā kā viena no trim komandām, kuras tajā gadā debitēja F1 čempionātā. Komandu dibinājis bijušais braucējs Adrians Kamposs, un sākotnējais tās nosaukums bija *Campos Grand Prix*.

*Hispania* lietoja *[[Cosworth]]* dzinējus, bet Itālijas konstruktors *[[Dallara]]* veido šasijas. Komandas galvenā bāze atradās Alsirass pilsētā Spānijā. . gada  tika paziņots, ka viens no komandas pilotiem būs Bruno Senna. Neilgi pirms sezonas sākuma par otro pilotu kļuva Karuns Čandhoks.

A. Kamposam ir komanda Spānijas F3 čempionātā un agrāk viņam bija komanda arī GP2 (tagad tā ir pārsaukta par *[[Addax Team|Addax]]*).

. gada sezonā komandā brauca Narains Kartikejans un Pedro de la Rosa.

2012. gada beigās publicētajā oficiālajā 2013. gada sezonas komandu sarakstā HRT komanda netika iekļauta, jo neizdevās atrast pircēju, kas pārņemtu komandu un iemaksātu nepieciešamo dalības maksu.

## Atsauces

## Ārējās saites

* Oficiālā mājaslapa  
* HRT - komandas profils portālā ESPN F1
Full Circle

***Full Circle*** ir amerikāņu rokgrupas *[[The Doors]]* astotais albums. Tas ir otrais, kas ierakstīts un izdots pēc solista Džima Morisona nāves un pēdējais, kas izdots grupas darbības laikā. 

Albums tika ierakstīts 1972. gada pavasarī un tika izdots . Albumu iedziedāja Manzareks un ģitārists Robijs Krīgers. Atšķirībā no citiem albumiem, ierakstīšanā piedalījās basģitāristi. Albumā ir iekļauts grupas pēdējais hits, *The Mosquito*.

## Dziesmu saraksts
NBA Visu zvaigžņu spēle

**Nacionālās basketbola asociācijas Visu zvaigžņu spēle** () ir ikgadējā NBA Rietumu konferences un Austrumu konferences labāko spēlētāju izlašu savstarpējā spēle. Komandu sākumsastāvi tiek noteikti līdzjutēju balsošanā, bet rezervistus izvēlas komandu treneri un līgas vadība.

Pirmā NBA *All-Star* spēle notika 1951. gada 2. martā Bostonā. Vēlākajās sezonās līdzās galvenajai spēlei ir izveidoti vairāki citi tradicionāli pasākumi un mūsdienās *All-Star* spēles nedēļas nogalē notiek arī *All-Rookie* spēle starp esošās un iepriekšējās sezonas debitantu izlasēm, ''Slam Dunk'' konkurss, trīspunktu metienu konkurss un citas sacensības. *All-Star* spēlē atraktīva un līdzjutējus priecējoša spēle ir svarīgāka kā sportiskais rezultāts, tādēļ akcents netiek likts uz spēli aizsardzībā un parasti zvaigžņu spēles ir ļoti rezultatīvas. Tomēr *All-Star* spēles MVP (vērtīgākā spēlētāja) balva ir ļoti prestiža, tāpat arī pati dalība spēlē ir nozīmīgs panākums katra basketbolista karjerā. Ir notikušas 60 *All-Star* spēles, kurās biežāk uzvarējusi Austrumu konferences izlase (36:24).

2010. gada NBA Visu zvaigžņu spēle notika Dalasā. To organizēja Dalasas "Mavericks", taču spēle notika nevis tās mājvietā, bet gan NFL komandas "Cowboys" milzīgajā stadionā - pirmo reizi kopš 1996. gada futbola nevis basketbola arēnā. Klātienē spēli vēroja 108 713 skatītāji, kas ir jauns basketbola spēļu apmeklētības rekords.

## Skatīt arī
* NBA Visu zvaigžņu spēles vērtīgākais spēlētājs

## Ārējās saites
* Basketball-Reference profils
Émilie Simon (albums)

***Émilie Simon*** ir franču dziedātājas Emīlijas Simonas debijas studijas albums, kas tika izdots . Albums komerciāli bija ļoti veiksmīgs, 2004. gadā tas  saņēma balvu *Victoires de la musique*  kā labākais Francijas elektroniskās mūzikas albums.

## Dziesmu saraksts

# "Désert" - 3:04
# "Lise" - 3:56
# "Secret" - 3:56
# "Il Pleut" - 3:31
# "I Wanna Be Your Dog" - 2:42
# "To The Dancers In The Rain" - 2:42
# "Dernier Lit" - 3:06
# "Graines D’Étoiles" - 3:00 (pied. Perijs Bleiks)
# "Flowers" - 2:33
# "Vu D’Ici" - 3:48
# "Blue Light" - 3:06
# "Chanson De Toile" - 4:02

### Ierobežotais izdevums
Ierobežotais izdevums () sastāv no 2 diskiem.

2. diska dziesmu saraksts:
# "Desert" (version anglaise) - 3:07
# "Solène" - 3:26
# "Femme Fatale" - 3:57 (pied. Tims Kegans)
# "Desert" (Avril puzzle mix) - 5:06

### Ziemassvētku ierobežotais izdevums
2003. gada Ziemassvētku ierobežotais izdevums () sastāv no 2 diskiem.

2. diska dziesmu saraksts:

# "Desert" (live)
# "Solène" (live)

## Singli
No albuma tika izdoti 2 singli.

### Desert
Singls izdots 2003. gadā. 2006. gadā tika izdots ASV izdevums ar tādu pašu dziesmu sarakstu.

# "Desert" (Version anglaise)
# "Desert" (Avril Puzzle Mix)
# "Desert" (Leila Mix)
# "Désert" (Version française)
# "Désert" (Thievery Corporation Mix)

### Flowers
Singls izdots 2003. gadā.

# "Flowers" (Version originale)
# "Flowers never die" (Fred Pallem & Jean-Marc Pelatan Mix)
# "Graines d'étoiles" (JeanJean Mix)
# "Flowers" (Version live acoustique)
# "Flowers" (Lo-Fi Flowers par Dionysos)
# "Flowers" (David Trescos Mix)
# "Nous voulions des fleur" (David Trescos Mix)

## Ārējās saites

* Emīlijas Simonas oficiālā tīmekļa vietne
* Emīlijas Simonas MySpace profils
Jozefs Lada

**Jozefs Lada** (; dzimis  Hrusicē miris  Prāgā) bija čehu gleznotājs, grāmatu ilustrātors, scenogrāfs, rakstnieks.

Dzimis Hrucices ciemā, kurpnieka Jozefa Ladas un viņa sievas Elžbietas Janovskas ģimenē. Pēc vietējās skolas beigšanas, 14 gadu vecumā, viņš devās uz Prāgu, lai sākumā mācītos par daiļkrāsotāju, tad kļuva par grāmatu iesējēja mācekli. Vakaros viņš mācījās zīmēšanu. 1904. gadā tiek publicēta viņa pirmā ilustrācija žurnālā "Maijs". Viņam patika zīmēt un gleznot. 1906. gadā Lada iestājās mākslas skolā, tomēr to pamet, jo jāpelna nauda uzturam un skolas metodes liekas veclaicīgas un garlaicīgas.  Lada kļūst par humoristisku žurnālu līdzstrādnieku un vēlāk par žurnāla "Karikatūra" redaktoru. Tai pašā gadā iznāk viņa pirmā grāmata ar zīmējumiem "Pasaka par Honziku un zeltmetaino Izolu". Lada izstrādāja un izkopa savu savdabīgu stilu.

1907. gadā mākslinieks iepazinās ar čehu rakstnieku, humoristu Jaroslavu Hašeku. Šī iepazīšanās pāriet ciešā draudzībā, kas turpinās līdz pat Hašeka nāvei. Viņi kopā sarakstījuši un ilustrējuši vairākas grāmatas, tomēr vislabāk zināmā un pazīstamākā ir Hašeka romāns "Krietnais kareivis Šveiks". Lada radījis aptuveni 600 zīmējumu ar Šveika varoņiem, attēlojot Austroungārijas armijas dzīvi Pirmā pasaules kara laikā. Visas turpmākās Šveika ilustrācijas sekoja Ladas stilam.

Jozefs Lada sarakstījis un ilustrējis pats vairākas grāmatas bērniem un pieaugušajiem: stāstu "Žagatas vītolā", "Manas dzīves stāsts", "Jautrā mācību grāmata", "Atmiņas par bērnību", "Runcis Mikešs", "Jautrās pasakas". Pēdējās divas ir izdotas arī latviešu valodā.

Jozefs Lada nav tikai grāmatu ilustrātors vien. Viņš zīmējis plakātus, strādājis teātrim un kino kā scenogrāfs un kostīmu mākslinieks. Lada gleznoja ainavas un veidoja freskas.

1963. gadā pēc nāves viņam piešķirta vācu jaunatnes literatūras balva (*Deutscher Jugendliteraturpreis*).

## Ārējās saites

* Biogrāfija 
* Jozefa Ladas muzejs Hrusicē 
* Satīriķis, ilustrātors un ainavists Jozefs Lada - Čehijas radio 


Image:Hrusice_CZ_birthplace_of_Josef_Lada_185.jpg|Jozefa Ladas dzimšanas vieta
Image:Hrusice_CZ_villa_of_Josef_Lada_330.jpg|Muzejs Ladas villā Hrusicē
Image:Svejk 04.png|Viens no zīmējumiem no romāna Krietnais kareivis Šveiks
Attēls:J.Lada "Jautrās pasakas" 1.pdf
Heilija Viljamsa

**Heilija Nikola Viljamsa** (; dzimusi  Meridiānā, Misisipi štatā, ASV) ir amerikāņu roka dziedātāja un dziesmu autore. Viņa ir galvenā vokāliste un taustiņinstrumentu spēlētāja grupā Paramore.

## Biogrāfija
2002. gadā Heilija Viljamsa 13 gadu vecumā pārvācās no Meridiānas uz Franklinu, kur viņa skolā satika grupas Paramore dalībniekus brāļus Zaku un Džošu Farro. Skolas gadu laikā Heilija centās izveidot vietēja mēroga fanka grupu "The Factory", šeit viņa satika citu dalībnieku Džeremiju Deivisu.

2007. gadā amerikāņu žurnāla *[[Kerrang!]]* lasītāju aptaujā Heilija Viljamsa tika atzīta par otru seksīgāko sievieti rokmūzikā pēc grupas Evanescence solistes Emijas Lī, taču 2008. gadā un 2009. gadā Heilija uzvarēja šajā aptaujā.

## Ārējās saites

* Biogrāfija
Martins Heidegers

**Martins Heidegers** (; dzimis , miris ) bija vācu filozofs, viens no vācu eksistenciālisma pamatlicējiem.

## Dzīvesgājums
Dzimis 1889. gadā Meskirhē, Bādenē-Virtembergā, mucenieka ģimenē. Studēja Freiburgas Universitātē, kur bija Edmunda Huserla asistents. Vēlāk Marburgas un Freiburgas universitāšu profesors. 
1928. gada septembrī pēc Herdera institūta profesora Kurta Štafenhāgena ielūguma profesors Heidegers viesojās Rīgā un Melngalvju nama zālē nolasīja priekšlasījumu ciklu par Kanta "Tīrā prāta kritiku" un laikmetīgo filozofiju.

Pēc nacistu nākšanas pie varas 1933. gadā Heidegers iestājās NSDAP un viņu nozīmēja par Freiburgas Universitātes rektoru. Par sadarbību ar nacistiem pēc kara viņu atbrīvoja no akadēmiskajiem amatiem.
Pēc ilgstošas izmeklēšanas 1949. gadā Heidegeru oficiāli atzina par nacistu "līdzskrējēju" (), kam nav piemērojama kriminālvajāšana.

1950. gadā viņš kā emeritēts profesors atsāka lasīt lekcijas Freiburgas Universitātē līdz 1958. gadam, pēc īpašiem uzaicinājumiem līdz 1967. gadam.

Miris 1976. gadā savā dzimtajā pilsētā Meskirhē.

## Uzskati
Heidegers iziet no Huserla fenomenoloģijas, cenšoties to veidot tālāk metafizikas garā. Heidegers pētī konkrēto eksistējošo, nevis abstrakto un un jēdzieniski tveramo esošo; viņa filozofija ir eksistences filozofija. Atziņa nav esošā iegūšana (*Haben des Seins*), bet esošā jēga (*Sinn des Seins*). Esošais vienmēr ir laicīgs, nedalāmi saistīts ar laiku.

## Svarīgākie darbi un rakstu apkopojumi
thumb|270px|Heidegera būda pie Todtnaubergas Švarcvaldē, kurā viņš uzrakstīja vairākus savus darbus, ieskaitot ''Sein und Zeit.''
* 1921/1922: *Phänomenologische Interpretationen zu Aristoteles. Einführung in die phänomenologische Forschung.*
* 1927: *Die Grundprobleme der Phänomenologie.*
* 1927: *Sein und Zeit.*
* 1929/1930: *Die Grundbegriffe der Metaphysik. Welt — Endlichkeit — Einsamkeit.*
* 1929: *Kant und das Problem der Metaphysik.*
* 1934—1935: *Hegel, Rechtsphilosophie*.
* 1936—1968: *Erläuterungen zu Hölderlins Dichtung.*
* 1935—1946: *Holzwege.*
* 1935/1936: *Der Ursprung des Kunstwerkes.*
* 1936—1946: *Nietzsche I und II.*
* 1936—1953: *Vorträge und Aufsätze.*
* 1936—1938: *Beiträge zur Philosophie (Vom Ereignis).*
* 1938/1939: *Besinnung.*
* 1951—1952: *Was heißt Denken?*
* 1953: *Die Technik und die Kehre.*
* 1919—1961: *Wegmarken.*
* 1955—1956: *Der Satz vom Grund.*
* 1955—1957: *Identität und Differenz.*
* 1950—1959: *Unterwegs zur Sprache.*
* 1959: *Gelassenheit.*
* 1910—1976: *Aus der Erfahrung des Denkens.*
* 1910—1976: *Reden und andere Zeugnisse eines Lebensweges.*

## Atsauces

## Ārējās saites

* Martins Heidegers portālā Satori.lv
* Vācu Heidegera biedrības mājas lapa.
Morisons

**Morisons** var būt:
* Brendans Morisons — Kanādas hokejists;
* Džims Morisons — ASV mūziķis;
* Skots Morisons — Austrālijas politiķis, Austrālijas premjerministrs.
Upmalas pagasts

**Upmalas pagasts** ir viena no Preiļu novada administratīvajām teritorijām, Dubnas labajā krastā. Robežojas ar sava novada Pelēču, Rožkalnu un Vārkavas pagastiem, kā arī Līvānu novada Rožupes un Sutru pagastiem.

## Daba
### Hidrogrāfija
#### Upes
Deukļupe, Egļupe, Šustjanka, Ūdzeņa.

#### Ezeri
Bratišku ezers, Sivera ezers, Vepru ezers.

## Vēsture
Upmalas ciems izveidots 1975. gadā no likvidētā Stradiņu ciema un Vārkavas ciema teritorijas daļas. 1977. gadā daļu Upmalas ciema pievienoja Rožkalnu ciemam. 1979. gadā Upmalas ciemam pievienoja daļu Rauniešu ciema teritorijas. 1990. gadā ciemu reorganizēja par pagastu. 2002. gadā Upmalas pagasts apvienojās ar Rožkalnu pagastu, izveidojot Vārkavas novadu.
2021. gadā Vārkavas novadu iekļāva Preiļu novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Vecvārkava]]** (pagasta un novada centrs), Vanagi, Šķiļteri, Vepri.

## Saimniecība
### Transports

## Izglītība un kultūra

## Atsauces
Vārkavas pagasts

**Vārkavas pagasts** ir viena no Preiļu novada administratīvajām teritorijām. Robežojas ar sava novada Upmalas, Preiļu, Aizkalnes un Pelēču pagastiem un Līvānu novada Sutru pagastu. 

## Daba
### Hidrogrāfija
#### Upes
Bleideņa, Dzilna, Preiļupe, Rūbežneica.

#### Ezeri
Beļetnīku ezers, Bleidas ezers, Kaziņu ezers, Klaparu ezers, Zibergovas ezers.

## Vēsture
1583. gadā pie Dubnas upes atradās Vārkavas tirgotāju folverks (pusmuiža). 19. gadsimtā izveidojās patstāvīga Vārkavas muiža, pēc vecās kungu mājas nodegšanas ap 1865. gadu uzcēla mūra ēku. 1912. gadā tās īpašnieki Benislavski muižu pārdeva vecticībniekam, būvuzņēmējam Dorimedontam Aļeiņikovam (1866-1919). 

1920. gada zemes reformas laikā muiža zemi sadalīja jaunsaimniekiem. 1935. gadā Vārkavas pagasta platība bija 234,9 km². 1945. gadā pagastā izveidoja Ančkinu, Kursīšu, Rauniešu, Vārkavas, Zaķīšu un Znotiņu ciema padomes, bet pagastu 1949. gadā likvidēja. 1954. gadā Vārkavas ciemam pievienoja Ančkinu ciemu, 1965. gadā - Kuršīšu ciemu. 1975. gadā pievienoja daļu Zaķīšu ciema, bet daļu Vārkavas ciema iekļāva jaunveidojamajā Upmalas ciemā. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Vārkavas novadā. 2021. gadā Vārkavas novadu iekļāva Preiļu novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Vārkava]]** (pagasta centrs), Piliškas, Zibergova.

### Ievērojamas personības
* Aleksandrs Kovaļevskis (1840—1901) — viens no embrioloģijas pamatlicējiem,
* Vladimirs Kovaļevskis (1842—1883) — viens no paleontoloģijas pamatlicējiem,
* Julijans Vaivods (1895-1990) — katoļu kardināls.

## Saimniecība
### Transports

## Izglītība un kultūra

## Atsauces
Spāre (Ģibuļu pagasts)

**Spāre** ir apdzīvota vieta Talsu novada Ģibuļu pagasta rietumos starp Gulbju un Spāres ezeriem. Vēsturiski veidojusies bijušās Spāres muižas centrā. Kā apdzīvota vieta izveidojusies 19. gadsimta sākumā pēc Spāres dzelzceļa stacijas izbūves uz dzelzceļa līnijas Ventspils—Tukums II 1898. - 1901. gados. Sastāv no divām daļām: Vecspāres (jeb Ausmas) ap muižas pili un kolhoza "Ausma" ražošanas ēkām un Lielspāres pie dzelzceļa stacijas. Spāre līdz 1949. gadam bija Spāres pagasta un līdz 1961. gadam Spāres ciema centrs. 1932. gadā Spārei tika piešķirts ciema (biezi apdzīvotas vietas) statuss.

Spāres muižas (*Spahren*) pils celta ap 1790. gadu. Pēdējais muižas īpašnieks bija Oto fon Grothuss. Pie pils plešas viens no pēc plānojuma savdabīgākajiem muižu parkiem Kurzemē. Netālu atrodas Spāres pilskalns (arheoloģijas piemineklis).

Līdz 2012. gadam Spārē darbojās viena no vecākajām novada skolām (minēta 1760. gados, kopš 2009. gada bija Pastendes skolas filiāle). Spārē atrodas tautas nams, veikals, luterāņu baznīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Attēlu galerija

Attēls:Spāres baznīca.JPG|Spāres baznīca
Attēls:Spāres muižas pils.JPG|Spāres muižas pils
Attēls:Spares stacija.JPG|Spāres stacijas ēka
Attēls:Spares_stacijas_udenstornis.JPG|Spāres dzelzceļa stacijas ūdens padeves tornis tvaika lokomotīvēm
Attēls:Spares_brugis.JPG|
Attēls:Spares_iela.JPG|
Attēls:Spares_pasts.JPG|Pasta ēka


## Atsauces

## Ārējās saites
Mordanga

**Mordanga** () ir mazciems Talsu novada Ģibuļu pagastā pie Kāņupes Mordangas-Kāņu ezera rietumu krastā. Dažkārt Mordangai pieskaita visu apvidu ap tuvumā esošajiem ezeriem kopā ar Kāņciemu. 18. gadsimtā Mordangā bijusi tiem laikiem ievērojama stikla fabrika, vēlāk ierīkotas ūdensdzirnavas. 20. gadsimta otrajā pusē darbojusies podniecība. Pie netālā Kalvenes ezera atrodas divas atpūtas bāzes — «Kurpnieki» un «Kalves».

## Atsauces

## Ārējās saites
* Atpūtas vieta "Kurpnieki"
Ford GT

**Ford GT** ir ASV kompānijas Ford superauto. To ražoja no 2003. līdz 2006. gadam. *GT* tika izstrādāts kā konceptauto, atzīmējot *Ford* simt gadu jubileju, kā arī kā daļu no centieniem atdzīvināt "leģendāros" modeļus Mustang un Thunderbird. *Ford* studijas "*Living Legends*" vadītājs Kamilo Pardo tika iecelts par galveno dizaineri un darbojās *J. Mays* vadībā. *GT* dizainam kā bāzi izmantoja  sacīkšu auto GT40. *GT* bieži sajauc ar *GT40*, jo abi izskatās ļoti līdzīgi. Kopā tika uzbūvēti 4038 GT modeļi.

## Ārējās saites

* Ford GT bildes, video, un ziņas
* Ford GT Matech sacensību komanda
Aizkraukles pagasts

**Aizkraukles pagasts** ir viena no Aizkraukles novada administratīvajām teritorijām. Robežojas ar sava novada Aizkraukles pilsētu un Skrīveru, Kokneses un Sērenes pagastiem, kā arī Ogres novada Krapes pagastu.  

Novada centrs atrodas Kalna ielā 20, Aizkraukles ciemā, kas atrodas tieši blakus tāda paša nosaukuma pilsētai. 

## Daba
### Reljefs
#### Reljefa formas
Badakalns, Zvaigžņu grava.

### Hidrogrāfija
#### Upes
Ašķere, Daugava, Karikste, Maizīte, Mazā Atradze, Pulksteņupīte.

#### Ūdenstilnes
Pļaviņu HES ūdenskrātuve.

#### Purvi
Aizkraukles purvs, Aizpuru purvs, Tuņķu purvs.

## Vēsture
Pirms 19. gadsimta pagasta teritorija ietilpa Aizkraukles pilsnovadā un labā krasta Aizkraukles draudzes novadā. 1935. gadā Rīgas apriņķa Aizkraukles pagasta platība bija 68,4 km². 1945. gadā pagastā izveidoja Aizkraukles un Karikstes ciema padomes, bet pagastu un apriņķi 1949. gadā likvidēja. 

1954. gadā Aizkraukles ciemam pievienoja lielāko daļu Karikstes ciema. 1951. gadā ciema teritorijas dienviddaļā izveidojās Pētera Stučkas pilsētciemats. 1961. gadā Aizkraukles ciemu likvidēja, tā teritoriju pievienojot Pētera Stučkas pilsētciematam kā tā lauku teritoriju. 1967. gadā pilsētciemats ieguva pilsētas statusu un Stučkas vārdu, kā arī kļuva par Stučkas rajona centru. 1975. gadā **Stučkas pilsētas lauku teritorija** tika reorganizēta par Aizkraukles ciemu. 

1990. gadā ciemu reorganizēja par Aizkraukles rajona pagastu. 2001. gadā Aizkraukles pagasts apvienojās ar Aizkraukles pilsētu, izveidojot Aizkraukles rajona Aizkraukles novadu. Kad 2009. gadā rajonus likvidēja, Aizkraukles novads kļuva par vienu no pirmā līmeņa pašvaldībām, kuras apakšvienības bija Aizkraukles pagasts un Aizkraukles pilsēta. Pēc administratīvi teritoriālās reformas 2021. gada jūlijā Aizkraukles pagasts kļuva par jaunā Aizkraukles novada administratīvu vienību.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Aizkraukle (ciems)|Aizkraukles]]** ciems (pagasta centrs), Aizkraukles muiža, Aizkraukles stacija, Aizpuri, Papardes.

### Ievērojamas personības
* Rihards Tomsons (1834—1893), latviešu uzņēmējs, žurnālists un sabiedriskais darbinieks. Pirmās Tautas atmodas darbinieks, viens no Rīgas Latviešu biedrības dibinātājiem un tās priekšnieks (1870—1871). Zemkopības almanaha "Vārpa" (1874) un avīzes "Darbs" (1875—1876) izdevējs.

## Saimniecība
### Transports

## Izglītība un kultūra

## Apskates vietas

*Aizkraukles luterāņu baznīca
*Aizkraukles Kristus Spēka luterāņu baznīca
*Aizkraukles muiža
*Aizkraukles muižas parks
*Aizkraukles viduslaiku pils
*Aizkraukles purvs
*Augstkalnu ozols
*Cepļa dolomīta atsegums
*Daugavas ielejas dabas parks
*Lejasžagaru senkapi
*Meļķitāru muldakmens
*Piemiņas plāksne pirmajā pasaules karā kritušajiem

## Atsauces
Ronda

**Ronda** () ir pilsēta Spānijas dienvidos, Andalūzijas autonomajā apgabalā. Tā atrodas aptuveni 100 kilometru attālumā no Malagas provinces administratīvā centra un lielākās pilsētas Malagas, bet apmēram divreiz lielākā attālumā no Andalūzijas galvaspilsētas Seviljas. Pilsēta atrodas kalnainā apvidū, apmēram 750 metrus virs jūras līmeņa. 2009. gada beigās pilsētā dzīvoja 36 827 iedzīvotāju.

Ronda senos laikos bija grūti pieejama, jo atrodas uz augstas klints un pilsētu divās daļās sadala ap 100 metrus dziļa aiza. 18. gadsimtā pār to uzbūvēts pazīstamais tilts *[[Puente Nuevo]]*, kas kļuvis par pilsētas simbolu. Izplatītākā nodarbošanās Rondā ir ar tūrismu saistītās nozares. Pilsētas teritorijā atrodas vēsturiska vēršu cīņu arēna.

## Atsauces

## Ārējās saites
Liebe ist für alle da

***Liebe ist für alle da*** ir vācu grupas Rammstein sestais studijas albums. Izdots 2009. gada 16. oktobrī.

## Vēsture
Albuma nosaukums tika apstiprināts 2009. gada 1. septembrī, jaunā singla "Pussy" promo video laikā, kā arī pēdējā intervijā ar Paulu Landersu žurnālā "*RockOne*".

2009. gada jūlijā, tituldziesma "Liebe ist für alle da", nokļuva internetā, kopā ar dažādiem promo-materiāliem.

8 dziesmu nosaukumi tika publicēti 2009. gada 13. augustā. 19. augustā kļuva zināmi visi 11 dziesmu nosaukumi.

Rihards Kruspe paziņoja, ka "B********" nav atšifrējama kā "Bastard" (), bet gan "Bückstabü", vārds, kuru izveidojusi pati grupa, ar nozīmi "viss, ko vēlies". Kruspe to apstiprināja "*Metal Hammer".

Albuma pirmais singls "[[Pussy]]", kopā ar dziesmu "Rammlied" kā *B-Side* dziesmu, tika izdots 2009. gada 18. septembrī, [[Eiropa|Eiropā]], 19. septembrī - [[Amerikas Savienotās Valstis|ASV]]. Singlā ir iekļauts arī videoklips dziesmai "Pussy", kurš ir skandalozākais grupas vēsturē, videoklipa beigās tiek rādītas grupas dalībnieku ģenitālijas, vai tās bija viņu ģenitālijas vai dublieru - nav zināms, Rihards Kruspe vienā no intervijām šajā sakarā teica: "Bez komentāriem", kopumā videoklipa ideja ir [[Vācija|vācu]] ideālu, stereotipu, porno industrijas un citu valstij raksturīgo lietu izsmiešana.

Pauls Landerss vienā intervijā paziņoja, ka dziesmas, kas nav iekļautas albumā, parādīsies kā singlu "B-Side", kā arī tiks izlaists albuma speciālā versija ar piecām papildus dziesmām.

Turpinot šokēt sabiedrību, "Rammstein" paziņoja, ka izdos limitētu albuma versiju, kam komplektā nāks kaste ar intīmām rotaļlietām, kā arī sešiem fallu imitatoriem, kuri it kā atbilst grupas dalībnieku īsto ģenitāliju izmēriem.

[[2010. gads|2010]]. gada 8. februārī [[Eiropa|Eiropā]] un 9. februārī [[Amerikas Savienotās Valstis|ASV]] izdots albuma otrais singls "[[Ich tu dir weh]]".

2010. gada 28. maijā izdots albuma trešais singls "[[Haifisch]]".

== Dziesmu saraksts ==


== Papildu dziesmas ==


== Singli ==
* "[[Pussy]]" ([[2009. gads|2009]])
* "[[Ich tu dir weh]]" ([[2010. gads|2010]])
* "[[Haifisch]]" (2010)

== Pie albuma strādājuši ==
* [[Tils Lindemans]] (*Till Lindemann*) — [[balss]]
* [[Rihards Kruspe]] (*Richard Z. "Fuchs" Kruspe*) — [[ģitāra]], bekvokāls
* [[Kristians Lorencs]] (*Christian "Flake" Lorenz*) — [[taustiņinstrumenti]]
* [[Pauls Landerss]] (*Paul Landers*) — ģitāra, bekvokāls
* [[Olivers Rīdels]] (*Oliver "Lars" Riedel*) — [[basģitāra]]
* [[Kristofs Šneiders]] (*Christoph "Doom" Schneider*) — [[sitaminstrumenti]]

== Piezīmes un atsauces ==


== Ārējās saites ==
* [http://rammstein-text.ru/liebe-ist-fuer-alle-da/ Albuma *Liebe ist für alle da'' dziesmu teksti]
Bētleme

**Bētleme**, arī **Beit Lehma** (, *Beit Lahm* vai *Bayt Laḥm*; , *Beit Lehem*), ir pilsēta Palestīnas Valstī. Tā atrodas Rietumkrastā, aptuveni 10 km uz dienvidiem no Jeruzalemes. Bētlemē dzīvo aptuveni 25 tūkstoši cilvēku. Tā ir Bētlemes muhafāzas administratīvais centrs.

Bētleme ir svētceļojuma galamērķis, jo daudzi kristieši tic, ka šajā pilsētā ir dzimis Jēzus Kristus. 330. gados vietā, kur esot piedzimis Jēzus, Bizantijas imperators Konstantīns I uzbūvēja Jēzus dzimšanas baznīcu. Vēlāk tā tika nodedzināta. 6. gadsimtā pēc Bizantijas imperatora Justiniāna I pavēles Bētleme tika pārbūvēta un Kristus dzimšanas vietā vēlreiz uzcēla baznīcu. 2012. gada 29. jūnijā šī baznīca tika iekļauta UNESCO Pasaules mantojuma sarakstā. Mūsdienās joprojām pastāv strīds, vai Jēzus Kristus tik tiešām ir dzimis Bētlemē. Vēl tiek uzskatīts, ka tur ir dzimis arī Dāvids, kurš uzveica Goliātu.

Bētlemi ilgstošā laika periodā ir pakļāvušas dažādas nācijas: asīrieši, babilonieši, persieši, grieķi, romieši, bizantieši, arābi un osmaņi. 1917. gadā tā nonāca Apvienotās Karalistes kontrolē. 1967. gadā to okupēja Izraēla. Kopš 1995. gada Oslo līguma pilsēta atrodas palestīniešu pakļautībā.

Viena no nozīmīgākajām tautsaimniecības nozarēm ir tūrisms, īpaši Ziemassvētku laikā, kad tur ierodas daudzi kristiešu svētceļotāji. Tomēr dominējošā reliģija ir islāms.

## Atsauces

## Ārējās saites

*